Príloha č. 4

**RÁMCOVÁ ZMLUVA č. ...............**

**(ďalej aj „rámcová zmluva“ alebo len „zmluva“)**

uzavretá medzi týmito zmluvnými stranami:

**Objednávateľ: Katolícka univerzita v Ružomberku**

Sídlo: Hrabovská cesta 1A,034 01 Ružomberok

Konajúci prostredníctvom: doc. Ing. Jaroslav Demko, CSc. – rektor univerzity

Osoba oprávnená na jednanie

vo veciach zmluvných: RNDr. Daniel Macko, CSc. – kvestor

IČO: 37 80 12 79

DIČ: 20 21 51 24 27

Bankové spojenie: Štátna pokladnica

IBAN: SK57 8180 0000 0070 0008 5923

Tel. a faxové spojenie: tel. č.: 044/4304693, fax: 044/4304694

e-mail: [rektor@ku.sk](mailto:rektor@ku.sk)

(ďalej aj „verejný obstarávateľ“ alebo len „**objednávateľ“**)

a

**Dodávateľ: .........................................**

Sídlo: ..............................................

Konajúci prostredníctvom: ..............................................

IČO: ..............................................

IČ DPH: ..............................................

Bankové spojenie: ..............................................

Číslo účtu: ..............................................

Tel. a faxové spojenie: ..............................................

e-mail: ..............................................

Registrácia ..............................................

(ďalej aj „uchádzač“ alebo len „**dodávateľ**“)

**I.**

**Úvodné ustanovenia**

* 1. Zmluvné strany uzatvárajú túto zmluvu ako výsledok postupu verejného obstarávateľa (v zmluve uvedeného aj ako „objednávateľ“) pri aplikovaní postupu verejného obstarávania zadávaného  **zákazkou s nízkou hodnotou** v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“).
  2. Podkladom pre uzavretie tejto zmluvy je ponuka uchádzača (v zmluve uvedeného aj ako „dodávateľ“) predložená v rámci Výzvy na predkladanie ponúk, zo dňa 29.03.2019, CZ 1144/2019 RE; ponuku vypracoval dodávateľ na základe Výzvy na predkladanie ponúk, ktorú mu objednávateľ zaslal alebo odovzdal v rámci verejného obstarávania.
  3. Táto rámcová zmluva určuje podmienky zadávania zákaziek počas jej platnosti, najmä vo vzťahu k cene a predpokladanému rozsahu plnenia predmetu zákazky. Na základe tejto rámcovej zmluvy možno zadávať dodávateľovi zákazku **bez opätovného otvárania** **súťaže** v rámci podmienok stanovených v tejto zmluve.
  4. Pri zadávaní zákazky na základe tejto zmluvy nemožno vykonať podstatné zmeny a doplnenia podmienok určených v tejto rámcovej zmluve. Ak je potrebné, verejný obstarávateľ môže uchádzača (dodávateľa) požiadať o doplnenie jeho ponuky (iné druhy služieb) za predpokladu, že takéto doplnenie (ponuky) nepresiahne celkovú zmluvnú cenu uvedenú v bode 2.3. Predmetom doplnenia ponuky uchádzača môžu byť len služby identické,  zastupiteľné alebo porovnateľné službám tvoriacim predmet tejto rámcovej zmluvy (iné druhy služieb) .
  5. V prípade požiadavky na identické, zastupiteľné alebo porovnateľné službám tvoriacim predmet tejto rámcovej zmluvy (iné druhy služieb), ktoré nie sú obsahom Prílohy č. 1, sa pre výpočet ceny použije kalkulačný vzorec z položiek č. 1 až 208, ktorý zodpovedá najbližším charakteristikám technickej špecifikácie služby a tento sa upraví o rozdiely.

**II.**

**Predmet a účel zmluvy**

1. Predmetom tejto rámcovej zmluvy je záväzok dodávateľa počas platnosti tejto zmluvy **opakovane poskytovať objednávateľovi tlačiarenské služby** bližšiekonkretizované v Prílohe č.1 tejto zmluvy, určené čo do druhu a rozsahu podľa jednotlivých objednávok objednávateľa, a záväzok objednávateľa zaplatiť dodávateľovi dohodnutú cenu za poskytnuté služby.
   1. Predmetom zmluvy podľa bodu 2.1 je poskytovanie služieb podľa Spoločného slovníka obstarávania (CPV):

|  |  |
| --- | --- |
| **Kód CPV** | **Opis CPV** |
| 79810000-5 | Tlačiarenské služby |
| 79822000-2 | Sadzba |
| 79822500-7 | Grafický návrh |
| 79820000-8 | Služby súvisiace s tlačou |
| 79971000-1 | Knihárenské služby a apretácia |

Dodávateľ sa zaväzuje poskytovať uvedené tlačiarenské služby pre objednávateľa za účelom vyhotovovania vedeckých monografií, odborných knižných publikácií, vysokoškolských učebníc, katalógov, bibliografických súpisov, skrípt, periodík, účelových publikácií (t.j. zborníkov, manuálov, metodických pomôcok, propagačných brožúr a i.), tlačív, letákov, časopisov, plagátov, vizitiek a ostatných tlačovín bližšie vymedzených v Prílohe č.1 tejto zmluvy a v jednotlivých objednávkach objednávateľa.

* 1. Pre poskytovanie tlačiarenských služieb špecifikovaných v bodoch 2.1 a 2.2 bola objednávateľom zadaná **zákazka s nízkou hodnotou** ako postup verejného obstarávania v celkovej cene ...............................,- **€ bez DPH** („celková zmluvná cena“). V prípade, že objednávateľ vystaví objednávky presahujúce celkovú hodnotu zákazky, je dodávateľ povinný bez zbytočného odkladu o tom objednávateľa upozorniť.
  2. Verejný obstarávateľ môže zadávať zákazky v rozsahu nepresahujúcom celkovú zmluvnú cenu stanovenú v tejto zmluve. Vzhľadom na skutočnosť, že výška skutočnej hodnoty všetkých zákaziek zadaných na základe tejto rámcovej zmluvy bude závislá od potrieb, možností verejného obstarávateľa, od výšky vyčleneného limitu pre kúpu tovaru, ktorý je predmetom tejto zmluvy počas obdobia 12 mesiacov jej platnosti a tiež od výsledkov projektovej činnosti verejného obstarávateľa, verejný obstarávateľ **nebude mať zmluvnú povinnosť** zadať zákazky do maximálnej celkovej hodnoty uvedenej v rámcovej zmluve. Verejný obstarávateľ je oprávnený postupovať v súlade s článkom I bod 1.4, 1.5 tejto rámcovej zmluvy za predpokladu, že doplnenie ponuky dodávateľa

nepresiahne celkovú zmluvnú cenu. Vo výpočte sumy predstavujúcej celkovú zmluvnú cenu je zahrnutá aj hodnota opakovaných plnení.

**III.**

**Cena za poskytnuté služby**

1. Cena za poskytnuté služby je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov.

3.2 **Dohoda o cene vybraných položiek** je súčasťou Prílohy č. 1 tejto zmluvy.

3.3 V cene za poskytnuté služby sú zahrnuté všetky náklady dodávateľa spojené s poskytnutím služieb, vrátane prevádzkových a mzdových nákladov, odvodových nákladov, nákladov na technické prostriedky nákladov za dopravu na miesto dodania, vrátane ďalších nákladov dodávateľa súvisiacich s poskytnutím služby (napr. vyloženie publikácií v konkrétnej miestnosti určenej objednávateľom v mieste dodania).

**IV.**

**Opakované plnenie**

* 1. Za opakované plnenie sa považuje každé poskytnutie služieb dodávateľom, ktoré sú predmetom tejto zmluvy a to v opakovaných dohodnutých lehotách.

Predmetom opakovaného plnenia môže byť len poskytnutie služieb tvoriacich predmet tejto zmluvy, resp. služieb porovnateľného druhu a v porovnateľnej cene v súlade s bodom 1.4 tejto zmluvy.

* 1. Každé opakované plnenie bude realizované v periodicite maximálne jedenkrát za mesiac/pracovisko, resp. v dlhšom časovom úseku v závislosti od potrieb objednávateľa. Ak to bude vyplývať z požiadaviek stanovených pre čerpanie rôznych finančných mechanizmov, môžu byť opakované plnenia (ďalšie poskytnutie služieb dodávateľom) uskutočňované aj v iných termínoch stanovených po vzájomnej dohode zmluvných strán.
  2. Objednávateľ upovedomí dodávateľa elektronickou formou o svojom záujme obstarať ďalšie služby na e-mailovú adresu dodávateľa uvedenú v záhlaví tejto zmluvy a súčasne pripojí zoznam služieb obsahujúci identifikáciu a požadovaný rozsah služieb, ktoré má v záujme obstarať (ďalej len „objednávka“). Služby budú definované takým spôsobom, aby mohol dodávateľ vypracovať a predložiť cenovú ponuku na identické alebo zastupiteľné služby**.**
  3. Súčasne s objednávkou predloží objednávateľ dodávateľovi podklady na realizáciu tlače vo formáte PDF, alebo textové podklady v textovom editore (napr. vo formáte Word, obrázky vo forme výtlačkov, fotografií, alebo v digitálnej forme vo formáte TIF, JPG, RAW alebo porovnateľných formátoch vhodných pre zalomenie a sadzbu). Dodávateľ následne vypracuje odsádzaný materiál na korektúru a dodá ho objednávateľovi na jeho odsúhlasenie. Objednávateľom odsúhlasený materiál bude podkladom pre vypracovanie zákazky dodávateľom v lehote plnenia podľa bodu 5.3 tejto zmluvy.
  4. **Dodávateľ je povinný vypracovať** a predložiť objednávateľovi cenovú ponuku za objednané služby najneskôr **do 48 hodín** od prijatia jeho objednávky**.**
  5. Objednávateľ a dodávateľ sa dohodli, že fakturácia za každé opakované plnenie bude realizovaná po vzájomnom odsúhlasení každého opakovaného plnenia. Splatnosť faktúr bude určená v súlade s podmienkami uvedenými v článku VI. tejto zmluvy.
  6. V prípade neodoslania cenovej ponuky dodávateľom v lehote stanovenej podľa bodu 4.5 tohto článku, vyzve objednávateľ dodávateľa na jej dodatočné predloženie do 24 hodín s upozornením, že v prípade nerešpektovania takéhoto upozornenia, má objednávateľ právo postupovať v súlade s článkom XI. bod 11.2 tejto zmluvy.

**V.**

**Záväzná objednávka, miesto a lehota plnenia**

5.1 Záväznou objednávkou na účely tejto zmluvy sa rozumie písomne potvrdené zadanie objednávateľa obsahujúce požiadavky na rozsah a obsah tlačiarenských služieb, a to najmä:

a.) názov, príp. meno autora a presnú špecifikáciu, t.j. formát v milimetroch, rozsah v stranách, farebnosť vnútra a obálky, všetky navrhované papiere, povrchovú úpravu, väzbu príp. ďalšie požiadavky a jednotkovú cenu bez DPH;

b) formu podkladov a spôsob ich prevzatia/dodania;

c) miesto a termín plnenia predmetu zmluvy;

d) kontaktnú osobu s uvedením telefonického a e-mailového kontaktu;

e) dátum vystavenia, pečiatku objednávateľa a podpis osoby zodpovednej za vystavovanie objednávok.

Záväznú objednávku vystaví objednávateľ po splnení všetkých podmienok podľa článku IV. tejto zmluvy. Za objednávateľa sú kompetentní zadávať a vystavovať záväzné objednávky zamestnanci objednávateľa uvedení v Prílohe č. 2.

5.2. Miestom dodania služieb je sídlo objednávateľa, resp. sídlo jeho prevádzky (fakulty) tak, ako je uvedené v Prílohe č. 3; miesto dodania bude špecifikované objednávateľom v súlade s Prílohou č. 3 pre účely poskytnutia konkrétnych služieb v záväznej objednávke.

5.3 Lehota plnenia bude objednávateľom konkretizovaná v záväznej objednávke; takto stanovená lehota nesmie byť dlhšia ako **5 (päť) pracovných dní** od doručenia záväznej objednávky, prípadne až po zostavení kompletnej objednávky podľa osobitnej dohody na základe dohovoru prostredníctvom e-mailu s osobou poverenou objednávaním.

**VI.**

**Platobné podmienky**

* 1. Predmet zmluvy môže byť financovaný z:

dotačných finančných prostriedkov štátneho rozpočtu;

vlastných finančných prostriedkov verejného obstarávateľa;

prípadne iných finančných mechanizmov.

* 1. Verejný obstarávateľ **preddavky neposkytuje**. Zmluvné strany sa dohodli na platbe za poskytnuté služby bezhotovostným prevodom na účet dodávateľa uvedený v záhlaví tejto zmluvy, ak nie je na faktúre uvedený iný účet, a to na základe daňového dokladu – faktúry vystavenej dodávateľom.
  2. Lehota splatnosti jednotlivých faktúr závisí od druhu financovania jednotlivých položiek služieb a odvíja sa nasledovne:
     1. **Lehoty splatnosti pri úhrade platieb zo zdrojov** (dotačných finančných prostriedkov štátneho rozpočtu; vlastných finančných zdrojov objednávateľa) je lehota splatnosti faktúr **30 dní** odo dňa doručenia daňového dokladu (odo faktúry), alebo do 30 dní odo dňa poskytnutia riadneho plnenia dodávateľom (preukázanie formou dodacieho listu podpísaného zmluvnými stranami) v závislosti od tohto, ktorý z týchto dní nastal neskôr.
     2. **Lehoty splatnosti pri úhrade platieb z iných finančných mechanizmov**

Dodávateľ je povinný v prípade financovania z iných finančných mechanizmov akceptovať aktuálnu metodiku ich financovania, spôsob financovania , vrátane stanovených dôb splatnosti faktúr.

* 1. Objednávateľ je oprávnený platbu kúpnej ceny alebo jej časti zadržať, ak neboli služby poskytnuté v požadovanom množstve alebo kvalite.
  2. V prípade, ak objednávateľom objednané služby nie je dodávateľ schopný zabezpečiť z dôvodu, že sa prestali poskytovať, resp. z obdobného dôvodu, je dodávateľ povinný objednávateľovi bezodkladne ponúknuť služby kvalitatívne porovnateľné, v cene objednávateľom pôvodne objednaných služieb alebo v nižšej cene.

**VII.**

**Povinnosti dodávateľa**

7.1 Dodávateľ sa zaväzuje poskytnúť objednávateľovi služby v rozsahu a kvalite podľa záväznej objednávky, v zodpovedajúcej akosti a vyhotovení, odovzdať všetky doklady, ktoré sa na služby vzťahujú a to pri dodaní služieb v mieste tohto dodania.

**VIII.**

**Povinnosti objednávateľa**

8.1 Objednávateľ sa zaväzuje služby poskytnuté dodávateľom v súlade s touto zmluvou prevziať a zaplatiť za ne dohodnutú kúpnu cenu.

8.2 Objednávateľ sa zaväzuje zaplatiť za poskytnuté služby dohodnutú kúpnu cenu riadne a včas (najneskôr posledný deň splatnosti dohodnutý podľa zmluvy).

8.3 Objednávateľ je povinný skontrolovať, či boli služby poskytnuté dodávateľom v súlade s touto zmluvou a záväznou objednávkou objednávateľa a to ihneď po poskytnutí služby dodávateľom v mieste dodania.

**IX.**

**Vady plnenia**

9.1 Ak objednávateľ zistí, že dodané služby majú vady, má právo požadovať:

(i) poskytnutie náhradného plnenia namiesto vadného plnenia,

(ii) poskytnutie chýbajúceho plnenia,

(iii) primeranú zľavu z ceny za poskytnuté služby, alebo

(iv) vystavenie dobropisu na reklamované služby.

Tým nie je dotknuté ustanovenie § 440 Obchodného zákonníka.

9.2 Reklamáciu je objednávateľ povinný uplatniť bez zbytočného odkladu po tom, čo vady zistil, alebo mal zistiť pri vynaložení odbornej starostlivosti pri prehliadke, ktorú je povinný uskutočniť podľa bodu 8.3 tejto zmluvy.

Ak oprávnenú reklamáciu objednávateľ uplatní v lehote do 7 dní odo dňa poskytnutia (dodania) služby, má právo na vrátenie celej ceny za poskytnuté služby.

V písomnej reklamácii je objednávateľ povinný uviesť číslo faktúry, alebo dodacieho listu vzťahujúce sa na vadné plnenie.

9.3 Práva objednávateľa zo zodpovednosti za vady poskytnutej služby sa nemôžu priznať v súdnom konaní, ak ich objednávateľ neuplatní najneskôr do dvoch rokov od doby poskytnutia služby. Pri vadách, na ktoré sa vzťahuje záruka, platí namiesto tejto lehoty záručná doba.

**X.**

**Doba trvania zmluvy**

10.1 Táto rámcová dohoda sa uzatvára na **dobu 12 mesiacov**, resp. **do naplnenia finančného limitu**, ktorý sa rovná zmluvnej cene podľa tejto rámcovej zmluva, pričom táto rámcová zmluva zaniká z tej právnej skutočnosti, ktorá nastane ako prvá. Rozsah odobratých služieb bude závislý od aktuálnych potrieb objednávateľa počas trvania rámcovej dohody, ale najviac v rozsahu celkovej zmluvnej ceny.

**XI.**

**Zánik zmluvy**

11.1 Zmluvné strany sú oprávnené ukončiť zmluvu aj pred uplynutím doby trvania zmluvy uvedenej v čl. X tejto zmluvy:

a/ dohodou;

b/ písomnou výpoveďou danou ktoroukoľvek zo zmluvných strán a to kedykoľvek aj bez uvedenia dôvodu. Výpovedná doba sú dva mesiace; začína plynúť od prvého dňa kalendárneho mesiaca nasledujúceho po doručení výpovede druhej zmluvnej strane a skončí sa uplynutím posledného dňa príslušného kalendárneho mesiaca.

11.2 Objednávateľ je oprávnený ukončiť túto zmluvu aj jednostranným písomným odstúpením od tejto zmluvy v prípade porušenia zmluvy dodávateľom.

Za porušenie tejto zmluvy dodávateľom sa považuje najmä:

(i) omeškanie s dodaním služieb o viac ako 15 dní;

(ii) opakované dodanie služieb v nezodpovedajúcej kvalite alebo množstve;

(iii) nečinnosť dodávateľa vo vzťahu k povinnosti predložiť cenovú ponuku za účelom stanovenia ceny opakovaného.

11.3 Odstúpenie od tejto zmluvy sa spravuje ustanoveniami § 344 a nasl. Obchodného zákonníka. Účinnosť odstúpenia od zmluvy nastane okamihom jeho doručenia objednávateľovi.

**XII.**

**Osobitné ustanovenia**

12.1 Pre doručenie akejkoľvek písomnosti, vrátane oznámenia o odstúpení od zmluvy platí, že povinnosť doručenia písomnosti je splnená, keď ju adresát prevezme, odmietne prevziať alebo dňom, keď ju pošta vrátila odosielajúcej strane ako nedoručenú.

12.2 Zmluvné strany sa zaväzujú neposkytnúť a nezverejňovať tretím osobám žiadne informácie, ktoré získali v súvislosti s realizáciou tejto zmluvy, prípadne, ktoré by mohli poškodiť obom alebo jednému zo zmluvných strán.

12.3 Zmluvné strany súhlasia, že v súlade s podmienkami čerpania finančných prostriedkov zo štrukturálnych fondov EÚ a iných finančných mechanizmov (ak nastane taký prípad), **strpia výkon kontroly** (auditu) súvisiaceho s overovaním s poskytovania **služieb,** kedykoľvek počas trvania platnosti zmlúv a podmienok čerpania štrukturálnych fondov EÚ, iných finančných mechanizmov, a to oprávnenými osobami v zmysle záväzkov objednávateľa vyplývajúcich z uvedených zmlúv o finančnej pomoci a poskytnúť im všetku potrebnú súčinnosť.

12.4 V prípade akýchkoľvek zmien (obchodného mena, sídla, štatutárov, IČO, IČ DPH) v subjektoch účastníkov zmluvy, sú zmluvné strany povinné si ich navzájom oznámiť. Ak dôjde z dôvodu neoznámenia zmien v subjektoch účastníkov zmluvy k spôsobeniu škodu, má poškodená zmluvná strana nárok na jej náhradu.

**XIII.**

**Záverečné ustanovenia**

13.1 Vzťahy vyplývajúce z tejto rámcovej zmluvy, pre ktoré neplatia osobitné ustanovenia tejto zmluvy, sa spravujú ustanoveniami zákona č. 513/1991 Zb. Obchodného zákonníka v platnom znení (ďalej len „Obchodný zákonník“), ktoré upravujú vzťahy obsahom aj účelom im najbližšie a to najmä ustanoveniami § 536 a nasl. Obchodného zákonníka („Zmluva o dielo“) a subsidiárne tiež ustanoveniami § 409 a nasl. Obchodného zákonníka („Kúpna zmluva“).

13.2 Všetky spory vyplývajúce z tejto zmluvy alebo súvisiace s ňou, ktoré medzi účastníkmi zmluvy vzniknú, sa budú riešiť predovšetkým vzájomnou dohodou. V prípade ak sa zmluvné strany nedohodnú, príslušný je všeobecný súd objednávateľa.

13.3 Akékoľvek zmeny alebo dodatky tejto zmluvy musia byť vykonané písomne a schválené obidvomi zmluvnými stranami. Tieto dodatky sa stanú jej neoddeliteľnou súčasťou.

13.4 Táto zmluva je vyhotovená v **2 vyhotoveniach**. Každá zmluvná strana obdrží po jednom vyhotovení.

13.5 Zmluvné strany vyhlasujú, že zmluvu uzavreli slobodne, vážne, nie v tiesni ani za nápadne nevýhodných podmienok.

13.6 Zmluvné strany ďalej vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli ju podpísali.

13.7 Rámcová zmluva je platná dňom podpisu zmluvných strán a účinná nasledujúci deň po

jej zverejnení v Centrálnom registri zmlúv.

13.8 Dodávateľ prehlasuje, že súhlasí so zverejnením obsahu tejto zmluvy podľa článku 13.7.

Dodávateľ: Objednávateľ:

V Ružomberku, dňa .................................... V Ružomberku, dňa ....................................

–––––––––––––––-----------------–––––– –––––––––––––––-----------------––––––

Prílohy:

Príloha č. 1 - Stanovenie cien - špecifikácia vybraných položiek tlačiarenské služby

Príloha č. 2.: Kompetentní zamestnanci KU zadávať objednávky

Príloha č. 3.: Miesto dodania služieb

**Príloha č. 1.: Príloha č. 1 - Stanovenie cien - špecifikácia vybraných položiek tlačiarenské služby**

**Príloha č. 2**.: **Kompetentní zamestnanci KU v Ružomberku zadávať objednávky**

1. Katolícka univerzita v Ružomberku, Rektorát, Hrabovská cesta 1A, 034 01 Ružomberok: poverení pracovníci: ......................................................................
2. Knižnica KU, Hrabovská cesta 1A, 034 01 Ružomberok;

poverení pracovníci: **...........................................** riaditeľka

1. Ubytovacie a stravovacie zariadenia, Hrabovská cesta 1, 034 01 Ružomberok: poverení pracovníci: .................................................................... – riaditeľka;
2. Katolícka univerzita v Ružomberku, Filozofická fakulta, Hrabovská cesta 1  
   034 01 Ružomberok: tajomníčka fakulty: .......................................................... tajomníčka
3. Katolícka univerzita v Ružomberku, Pedagogická fakulta, Hrabovská cesta 1  
   034 01 Ružomberok: tajomníčka fakulty: ..........................................................
4. Katolícka univerzita v Ružomberku, Fakulta zdravotníctva, Nám. A. Hlinku 48,  
   034 01 Ružomberok: tajomníčka fakulty ...........................................................
5. Katolícka univerzita v Ružomberku, Teologická fakulta Ti, Spišská Kapitula 12, 053 04 Spiš. Podhradie: ....................................................vicerektor
6. Katolícka univerzita v Ružomberku, Teologická fakulta, Hlavná 89, 041 21  Košice: ............................tajomník

**Príloha č. 3**.: **Miesto dodania služieb**

**Rektorát** Hrabovská cesta 1A, 034 01 Ružomberok;

**Knižnica KU** Hrabovská cesta 1A, 034 01 Ružomberok;

**Filozofická fakulta** Hrabovská cesta 1B, 034 01, Ružomberok;

**Pedagogická fakulta** Hrabovská cesta 1, 034 01, Ružomberok;

**Fakulta Zdravotníctva** Námestie A. Hlinku 60, 034 01, Ružomberok;

**Teologický inštitút TF** Spišská Kapitula 12, 053 04 Spiš. Podhradie;

**Teologická fakulta** Hlavná 89, 041 21 Košice;